
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Contractului de Finanţare între România şi Banca Europeană de Investiţii şi Municipiul Bucureşti, pentru finanţarea Proiectului privind Reabilitarea infrastructurii educaţionale în Bucureşti, semnat la Bucureşti la 1 octombrie 2003 şi la Luxemburg la 7 octombrie 2003, cu care comisia noastră a fost sesizată în fond cu adresa Biroului Permanent nr.P.L-X 43 din 12 februarie 2004.

	PREŞEDINTE,

Prof. dr. Florin Georgescu

RAPORT

asupra proiectului de Lege pentru ratificarea Contractului de Finanţare între România şi Banca Europeană de Investiţii şi Municipiul Bucureşti, pentru finanţarea Proiectului privind Reabilitarea infrastructurii educaţionale în Bucureşti, semnat la Bucureşti la 1 octombrie 2003 şi la Luxemburg la 7 octombrie 2003
Cu adresa nr.P.L.-X 43 din 12 februarie 2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Contractului de Finanţare între România şi Banca Europeană de Investiţii şi Municipiul Bucureşti, pentru finanţarea Proiectului privind Reabilitarea infrastructurii educaţionale în Bucureşti, semnat la Bucureşti la 1 octombrie 2003 şi la Luxemburg la 7 octombrie 2003. 

La întocmirea raportului s-a avut în vedere avizul Comisiei juridice, de disciplină şi imunităţi, Comisiei pentru învăţământ, ştiinţă, tineret şi sport, precum şi avizul Consiliului Legislativ.

La lucrările comisiei au participat 24 deputaţi, din totalul de 26 membri ai comisiei.

Prezentul proiect de Lege are ca obiect de reglementare ratificarea înţelegerii care a intervenit între statul român şi Municipiul Bucureşti, pe de o parte, şi Banca Europeană de Investiţii, pe de altă parte, în legătură cu acordarea unui împrumut de finanţare acordat de Banca Europeană de Investiţii în vederea reabilitării clădirilor şi asigurării dotărilor necesare unor unităţi moderne de învăţământ preuniversitar de stat.

Potrivit prevederilor constituţionale, proiectul de lege face parte din categoria legilor ordinare. 

Proiectul de lege, potrivit art.75 alin.(1) din Constituţie şi art.86 din Regulamentul Camerei Deputaţilor, este de competenţa decizională a Senatului.
La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanta Ministerului Finanţelor Publice, doamna Ghiţă Carmen, precum şi domnul Radu Emilian din cadrul Primăriei Municipiului Bucureşti,  care au susţinut forma rezultată din prezentul raport.

In urma examinării proiectului de Lege pentru ratificarea Contractului de Finanţare între România şi Banca Europeană de Investiţii şi Municipiul Bucureşti, pentru finanţarea Proiectului privind Reabilitarea infrastructurii educaţionale în Bucureşti, semnat la Bucureşti la 1 octombrie 2003 şi la Luxemburg la 7 octombrie 2003, în şedinţa din 18 februarie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


 Experţi parlamentari:

               Onete Alexandru

               Măţan Ofelia
1
1

